jus
pistor
c daldar vad va va
Item also als stoet ende geschille opvstaen was tuschen gielisen lemens ende
gheerde noremans natuerlic soen gheerds noremans als geleidt na den rechte
der stad van loeven tot den goeden svoirs gheerds en gtruyden noremans
zijnre zuster jehanen vanden kerchove docht wilen willems beghijne
inden beghijnhove te bruessel ende jans de molde van wantierbraine soen
wilen willems zo vre hen die goede bleven en verstorven moegen zijn
ghijsels
van barbelen docht ghijsbrechts wilen vander vorst weduwe pets wilen
willemair van welker barbelen de voirs psone also de voirs geleidde
seyden erfgenamen waen vander selver wilen barbelen moederweghen
in deen zijde ende peten vanden welde geheten vlaeye ende janne
moeleman soen wilen willems oic erfgenamen als zij seyden der voirs
barbelen van wegen svoirs ghijsbrechts hoers vaders ter ande Alse
vanden goeden achter der voirs barbelen gebleven So zijn de voirs
geleidde tvoirs beleid in hoer macht hebbende en de voirs pet en jan
comen voe scepen van loeven bekennende ende vlyende dat zij vanden
voirs geschille veenicht waen by middele en tuschenspreken van vriend
inder manien hier na volgende Yerst dat de voirs peter ende jan hebben
zelen ende erflic behouden de goede hier na genoempt te weten een
stuck wijngts houden vijf viendeel gelegen tarschot opten baversberch
tuschen de goede der kynden maeldoncks en jans vander hulst Item een
schue metter toebehoerten gelegen aldair inde grecht tuschen de goede
jans sanders geheten de tock ende de strate It v viendeel beemps
gelegen in tromeledebroeck zo vre die v viendeel der voirs barbele
stocgoede waen It ii holl guld erflic die de voirs wilen barbele
hadde te weten den enen op zeke goede arnds vanden dijcke en den
anden op zeke goede jans van ijssche al tarschot gelegen It eenen
rijd erflic die de voirs wilen barbele vercregen hadde tegen
willeme wilen moelemans voirs ende tegen henricke mychiels op zeke
hue goede te langdorp gelegen ende alle dande goede beruerlike en
onberuerlike selen volgen den voirs geleidden ombelett vanden vors
peten ende janne of hoen erfgenamen Van welken anden goeden de
voirs peter ende jan hebben hen recht dat zij uut saken van testamete
of anders dair aen hadden of hebben mochten volcomelic ende all
quijtgeschouden en geloeft die nummeer aen te spreken met gheestlike
oft weerliken rechte Ende oft onder de selve ande goede werdden
bevonder enige stocgoede vander selver wilen barbelen wegen gecomen